CELEX: E2017J0009
Language: et
Date: 2018-05-30 00:00:00
Title: Kohtu otsus, 30. mai 2018, kohtuasjas E-9/17, Edmund Falkenhahn AG vs. Finantsturuamet (Finanzmarktaufsicht) (Direktiiv 2009/110/EÜ – E-raha asutused – Tagastamine nimiväärtusel – Nõuded kaitsemeetmete kohta)

20.9.2018   
            
            
               ET
            
            
               Euroopa Liidu Teataja
            
            
               C 335/20
            
         
      KOHTU OTSUS,
      30. mai 2018,
      kohtuasjas E-9/17,
      Edmund Falkenhahn AG vs. Finantsturuamet (Finanzmarktaufsicht)
      
      
         (Direktiiv 2009/110/EÜ – E-raha asutused – Tagastamine nimiväärtusel – Nõuded kaitsemeetmete kohta)
      
      (2018/C 335/12)
      Kohtuasjas E-9/17, Edmund Falkenhahn AG vs. Finanzmarktaufsicht (finantsturuamet) on Liechtensteini finantsturuameti apellatsioonikomisjon (Beschwerdekommission der Finanzmarktaufsicht) esitanud kohtule EFTA järelevalveameti ja kohtu asutamist käsitleva EFTA riikide vahelise lepingu artikli 34 alusel TAOTLUSE, mis käsitleb Euroopa Parlamendi ja nõukogu 16. septembri 2009. aasta direktiivi 2009/110/EÜ (mis käsitleb e-raha asutuste asutamist ja tegevust ning usaldatavusnormatiivide täitmise järelevalvet ning millega muudetakse direktiive 2005/60/EÜ ja 2006/48/EÜ ning tunnistatakse kehtetuks direktiiv 2000/46/EÜ) tõlgendamist. Kohus koosseisus esimees Páll Hreinsson, ettekandev kohtunik Per Christiansen ja ad hoc kohtunik Martin Ospelt tegi 30. mail 2018 otsuse, mille resolutiivosa on järgmine:
      
                  1.
               
               
                  Kui e-raha väärtus erineb saadud rahaliste vahendite nimiväärtusest mis tahes ajal, sealhulgas ajavahemikul väljastamisest tagastamiseni, on see on vastuolus Euroopa Parlamendi ja nõukogu 16. septembri 2009. aasta direktiivi 2009/110/EÜ (mis käsitleb e-raha asutuste asutamist ja tegevust ning usaldatavusnormatiivide täitmise järelevalvet ning millega muudetakse direktiive 2005/60/EÜ ja 2006/48/EÜ ning tunnistatakse kehtetuks direktiiv 2000/46/EÜ) artikli 11 lõigetega 1 ja 2.
               
            
                  2.
               
               
                  Direktiivi 2009/110/EÜ artikli 7 lõike 2 esimeses ja teises lõigus loetuna koostoimes Euroopa Parlamendi ja nõukogu 14. juuni 2006. aasta direktiivi 2006/49/EÜ (investeerimisühingute ja krediidiasutuste kapitali adekvaatsuse kohta) I lisa punkti 14 tabeliga 1 on ammendavalt kindlaks määratud, milliseid varasid käsitatakse turvaliste madala riskiga varadena direktiivi 2009/110/EÜ artikli 7 lõike 1 tähenduses.